Jizan (provins)

Jizan (arabisk: جازان; Jāzān) er Saudi-Arabias minste provins. Den strekker seg omkring 300 km langs kysten av Rødehavet i det sørlige Saudi-Arabia, like nord for Jemen. Jizan dekker et område på 11 671 km² og hadde en befolkning på 1 186 139 innbyggere ved folketellingen i 2004. Jizan er også navnet på administrasjonssenteret i provinsen. Nåværende guvernør er Muhammad bin Nasr. Jizan omfatter over 100 øyer i Rødehavet, blant annet Farasan-øyene, som er et populært reisemål for turister. Farasan-øyene er det første naturvernede området i Saudi-Arabia og er hjem til den utrydningstruede arabiske gasellen. Dessuten kommer mange trekkfugler hit fra Europa om vinteren. Guvernementer Provinsen Jizan er delt inn i 14 guvernementer (muhafazah). Folketallet ved den offisielle folketellingen i 2004 er oppgitt i parentes. Abu Arish (125 943) Alddair (59 494) Alddarb (69 134) Ahad Almasarihah (110 710) Alaridah (76 705) Alaydabi (60 799) Alharth (18 586) Alrayth (18 961) Baish (77 442) Damad (71 601) Farasan (17 999) Jazan (157 536) Sabya (228 375) Samtah (201 656) Referanser Eksterne lenker (ar) Offisielt nettsted (en) Jazan Province – kategori av bilder, video eller lyd på Commons A travel through the province of Jizan, Splendid Arabia: A travel site with photos and routes (på engelsk)